google/wiki40b huggingface dataset:
Rudolf Eitelberger

Život

Rudolf Eitelberger bol synom vojenského dôstojníka, v Olomouci študoval najprv právo, potom prestúpil na románske jazyky. V rokoch 1839 až 1848 prednášal na Viedenskej univerzite filológiu. V dejinách umenia bol samoukom, prednášal ich ako súkromný docent. Pred revolúciou roku 1848 bol presvedčeným reformistom, počas revolúcie pracoval ako redaktor prorevolučného literárneho časopisu Wiener Zeitung. Obzvlášť sa venoval úlohe dejín umenia vo vzdelávaní umelcov. Publikoval polemiku proti pedagogickým metódam Ferdinanda Georga Waldmüllera, ktorý bol v tom čase riaditeľom Akadémie výtvarných umení.
V roku 1850 vystúpil so sériou prednášok z dejín výtvarného umenia; prvá z nich mala titul Die Bildungsanstalten für Künstler und ihre historische Entwicklung (Inštitúcie pre vzdelávanie umelcov a ich historický vývoj). Eitelbergerove aktivity upútali pozornosť rakúskeho ministra náboženstva a školstva, grófa Leopolda von Thun-Hohenstein, ktorý sa pokúsil zariadiť mu miesto profesora histórie umenia na Viedenskej univerzite. Vzhľadom na kontroverznosť Eitelbergerových teórií a politickej aktivity, cisár František Jozef I. návrh na jeho menovanie vetoval. Minister Thun-Hohenstein po čase svoj návrh zopakoval a Eitelberger bol 5. novembra 1852 vymenovaný za profesora dejín a archeológie umenia (Professor für Kunstgeschichte und Kunstarchäologie).
Eitelberger sa ako profesor venoval nielen pedagogickej, ale aj vedeckej práci. Spolu s Gustavom Heiderom pubikoval dvojzväzkové dielo Mittelalterliche Kunstdenkmäler des österreichischen Kaiserstaates (Stredoveké pamiatky v Rakúskom cisárstve), v roku 1871 založil zborník Quellenschriften für Kunstgeschichte (Pramene k dejinám umenia).
Rudolf Eitelberger a Jakob Falke roku 1864 založili k.k. Österreichisches Museum für Kunst und Industrie (C.-k. rakúske múzeum umenia a priemyslu), dnešné Österreichisches Museum für angewandte Kunst (Rakúske múzeum úžitkového umenia). Inšpiráciou pre nich bolo South Kensington Museum (dnes Victoria and Albert Museum) v Londýne, prvé múzeum úžitkového umenia na svete. Roku 1868 založil – ako vzdelávaciu zložku múzea – Kunstgewerbeschule, dnešnú Universität für angewandte Kunst (Univerzitu úžitkového umenia).
Eitelberger prízvukoval prioritný význam umeleckých diel v histórii umenia, preto prednášal výlučne vo výstavných priestoroch svojho múzea. Jeho dôraz na dôkladnú pozornosť vizuálnej stránke výtvarných diel sa stal charakteristickou črtou viedenskej školy dejín umenia; v tomto duchu pokračovali jeho žiaci a nasledovníci Moritz Thausing, Franz Wickhoff a Alois Riegl. Eitelbergerov záujem o historický kontext umeleckých diel je ďalším znakom viedenskej školy dejín umenia; tento smer sledoval najmä Julius von Schlosser.
Vďaka svojej oddanosti vzdelávaniu súčasných umelcov a dôrazu, ktorý kládol na význam umenia minulosti pre umenie súčasnosti, sa Eitelberger stal ústrednou postavou hnutia historizmu v Rakúsku 19. storočia. Dejiny umenia a umeleckú tvorbu považoval za jeden celok; túto zásadu sformuloval vo vete: „Ten, kto sa chce venovať dejinám umenia, musí mať prirodzenú náklonnosť k umeniu samému.“
Vytesnenie (psychológia)

Vytesnenie alebo represia alebo vytlačenie alebo nesprávne potlačenie (z nem. Verdrängung) je obranný mechanizmus, ktorý vylučuje podnet, vyvolávajuci napätie a nepokoj z vedomia; proces, ktorý vyčleňuje špecifické psychologické činnosti alebo obsahy z vedomia, zo systému vedomého vnímania. Vytesnené obsahy sú neuvedomiteľné, proti možnosti vedomého vnímania týchto obsahov je v psychologickom poli jedinca postavená mentálna hrádza, zabraňujúca možnosti zvedomenia vytesnených obsahov.
Vytesnenie sa chápe ako obranná taktika (obranný mechanizmus) človeka proti vnútorným zážitkom viny, agresie a úzkosti. Vytesnenie sa udržuje tzv. cenzúrou, psychologickým systémom silových vlastností, ktorý zabraňuje vytesneným materiálom, aby sa uvedomili.
Cenzúra však vytesnený materiál prepúšťa do vedomého vnímania vo forme symbolizovaných, zhustených, presunutých obsahov a to najčastejšie v snoch, chybných výkonoch (prerieknutie, prepísanie, prepočutie, založenie, zabudnutie atď.) a v mytologickom spracovaní základných tém ľudského života a spoločenského súbytia. Vytesnený materiál sa uvedomuje iba za určitých špecifických podmienok. Treba rozlišovať medzi vytesnením a potlačením, čo je viac menej vedomé odsúvanie určitých mentálnych obsahov z ohniska pozornosti a vedomého vnímania.
Proces vytesnenia je jedným z hlavných vysvetľujúcich princípov vývoja spoločnosti v psychoanalytickej antropológii.
Montesquieu (Lot-et-Garonne)

Poloha

Obec má rozlohu 25,53 km². Najvyšší bod je položený 163 m n. m. a najnižší bod 30 m n. m.

Obyvateľstvo

Počet obyvateľov obce je 770 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Peyrilles

Poloha

Obec má rozlohu 28,41 km². Najvyšší bod je položený 384 m n. m. a najnižší bod 188 m n. m.

Obyvateľstvo

Počet obyvateľov obce je 377 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Orange County Choppers

Orange County Choppers (OCC) je americká motocyklová firma, ktorá sa špecializuje na výrobu chopperov. Firma vznikla v roku 1999 ako pridružená výroba k rodinnému podniku Orange County Ironworks, ktorý pred tridsiatimi rokmi založil Paul Teutul Senior.
V začiatkoch firma sídlila v Orange County, odkiaľ pochádza aj jej názov, ale nakoniec sa definitívne presťahovala do Rock Tavern v štáte New York, okolo 80 míľ severne od New Yorku. Majiteľom firmy je Paul Teutul Sr., v OCC pracujú aj jeho dvaja synovia: Paul Teutul Jr. (hlavný projektant a konštruktér) a Michael Teutul (má na starosti telefónny kontakt s klientmi a objednáva technické diely pre OCC). V súčasnosti firma zamestnáva 26 pracovníkov, produkuje okolo 150 motocyklov ročne a veľmi rýchlo sa rozvíja.
Discovery Channel natočila sériu televíznych programov s názvom „Americký chopper“, v ktorých predstavuje proces stavby tematicky zameraných motocyklov v Orange County Choppers.
Montrond (Jura)

Poloha

Obec má rozlohu 25,32 km². Najvyšší bod je položený 678 m n. m. a najnižší bod 513 m n. m.

Obyvateľstvo

Počet obyvateľov obce je 481 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pranzac

Poloha

Obec má rozlohu 15,06 km². Najvyšší bod je položený 131 m n. m. a najnižší bod 80 m n. m.

Obyvateľstvo

Počet obyvateľov obce je 925 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Daniel Linderman

Pred zatmením

Zistil, že má schopnosť liečiť ľudí. Ako mladý vyliečil mamu z rakoviny, no rodičia ho nepochopili a bol nútený odísť z domu. Svoju schopnosť preto nevyužíval až do vietnamskej vojny. V jednotke bol spolu so štyrmi vojakmi: "Loredom", "San Antoniom", "Amarillom" a "Dallasom". On mal prezývku "Austin". Nepriateľský ostreľovač skoro všetkých zabil, len "Dallasa" (v skutočnosti Arthura Petrelliho) vážne postrelil. Linderman ho vyliečil. Pri plnení ich úlohy Arthur Petrelli zabil jedno vietnamské dievča - Au Co. Lindermanovi sa to nepáčilo, no po rokoch pochopil, že pre vyššie dobro treba prijať obete. 
Po návrate z vojny cestoval po celom svete, zamestnával sa na rôznych miestach. V Denveri stretol Lindu Tavaru, do ktorej sa zamiloval. No všetko to končí, keď sa ho pokúsi zabiť a vziať mu jeho schopnosť. Linderman je nútený ju zabiť. 
Spolu s Arthurom a ďalšími výnimočnými ľuďmi zakladá Spoločnosť.
Caulières

Poloha

Obec má rozlohu 5,41 km². Najvyšší bod je položený 193 m n. m. a najnižší bod 168 m n. m.

Obyvateľstvo

Počet obyvateľov obce je 214 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Prehľad úspechov slovenského zápasenia

Prehľad úspechov slovenského zápasenia sumarizuje prehľad medailí slovenských zápasníkov na vrcholných svetových a európskych podujatiach v ére samostatnosti, ako aj v reprezentácii Česko-Slovenska.

História

Prvým slovenským zápasníkom, ktorý sa presadil na medzinárodnom fóre bol Košičan Alexander Szabó , majster Európy 1927, neskôr pôsobil v USA ako profesionálny zápasník. Prvú olympijskú medailu vybojoval v Berlíne 1936 Trnavčan Jozef Herda v grécko-rímskom štýle, na OH 1952 získal bronz ďalší klasik Mikuláš Athanasov, odchovanec Lokomotívy Košice. V sedemdesiatych a osemdesiatych rokoch 20. storočia sa začali presadzovať aj voľnoštýliari, nitrianski siláci Dan Karabin a Július Strnisko priviezli bronzové kovy z OH 1980 v Moskve. Dan Karabin sa stal jediným česko-slovenským voľnoštýliarom, ktorý získal titul majstra Európy v roku 1976, bol aj vicemajstrom sveta 1982. Najvýraznejšou osobnosťou slovenského zápasenia bol Jozef Lohyňa, majster sveta 1990, bronzový z OH 1988 v Soule a viacnásobný medailista z majstrovstiev Európy. 
V ére samostatnosti získal prvý cenný kov z majstrovstiev Európy voľnoštýliar Štefan Fernyák, na majstrovstvách sveta vybojoval bronz klasik Attila Bátky . Tituly európskych šampiónov získali pre slovenské farby naturalizovaní zápasníci David Musuľbes a István Lévai .
Slovenská inovačná a energetická agentúra

Slovenská inovačná a energetická agentúra skrátene SIEA je štátna príspevková organizácia, ktorá poskytuje bezplatné energetické poradenstvo, sprostredkováva čerpanie finančnej pomoci, vypracováva energetické audity, koncepcie a štúdie a overuje hospodárnosť prevádzky sústav tepelných zariadení. Zriadená bola rozhodnutím ministerstva hospodárstva Slovenskej republiky č. 63/1999 s účinnosťou od 1. mája 1999.
Henri de Tonti

Životopis

Henri de Tonti sa sícne narodil v Taliansku, ale krátko potom rodina musela utiecť do Francúzska, pretože sa jeho otec Lorenzo de Tonti zúčastnil neúspešného povstania proti španielskemu miestokráľovi v Neapole.
V roku 1668 vstúpil do francúzskej armády, odkiaľ neskôr prešiel k francúzskemu námorníctvu. Počas sicílskej vojny prišiel pri výbuchu granátu o ruku. Jeho kovový hák, na ktorom nosil rukavicu, mu vyniesol prezývku „železná ruka“.

Henri de Tonti v Severnej Amerike

V roku 1678 prišiel do Severnej Ameriky. V roku 1682 sprevádzal v hodnosti nadporučíka La Salleho na jeho výprave po Mississippi. Bol pri tom, keď La Salle v roku 1682 pomenoval celé povodie Mississippi na počesť francúzskeho kráľa Ľudovíta XIV. Louisiana. Na tomto obrade boli aj indiáni z kmeňa Quapaw. V tomto roku došlo aj k vojnovému stretu s kmeňom Quinipissa, ktorý ich napadol.
V blízkosti kmeňa Quapaw v Arkansase získal pozemok, o rok neskôr založil obchodnú stanicu Fort Saint Louis a v roku 1686 sa vydal na juh. Neskôr bojoval proti Angličanom a Irokézom. V roku 1688 sa vrátil do Fort Saint Louis, kde sa dozvedel, že La Salle je mŕtvy. V roku 1690 vyrazil do Texasu s cieľom nájsť nejakých preživších z La Salleho expedície. Keďže sa mu ale nedostávalo poriadnej pomoci od miestnych kmeňov, rozhodol sa vrátiť späť.
V roku 1700 bol sprostredkovateľ mieru medzi kmeňmi Choctaw a Chickasaw.
V septembri 1704 zomiera na žltú zimnicu v Old Mobile, čo je dnešné mesto Mobile v Alabame.
Valezan

Poloha

Obec má rozlohu 8,01 km². Najvyšší bod je položený 2 409 m n. m. a najnižší bod 695 m n. m.

Obyvateľstvo

Počet obyvateľov obce je 191 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
British Airways

Destinácie

British Airways v súčasnosti lietajú do 183 pravidelných a sezónnych destinácií v Európe, Ázii, Afrike, Austrálii, Severnej a Južnej Amerike.

Aliancia

British Airways sú zakladajúcim členom aliancie leteckých spoločností Oneworld.

Flotila

Do konca deväťdesiatych rokov 20. storočia bola letecká spoločnosť British Airways hlavným zákazníkom spoločnosti Boeing Commercial Airplanes, ktorá je súčasťou The Boeing Company. Bolo to však vždy predmetom sporov a kontroverzií, pretože pre Spojené kráľovstvo, ako spoluzakladateľa a spoluvlastníka konkurenčnej spoločnosti Airbus, by bolo prirodzené ak by zakúpili jej lietadlá. V 90. rokoch preto British Airways zadala veľkú objednávku na lietadlá série Airbus A320, ktoré mali postupne nahradiť Boeingy 737. Dnes spoločnosť spolupracuje s Airbusom aj Boeingom.
Lenivosť

Lenivosť (lat. acedia) je opakom činorodosti, (lat. industria). Lenivosť je nečinnosť v duchovnej, pracovnej alebo inej oblasti. Lenivý človek nevyužíva potenciál svojich schopností, nie je ochotný konať, alebo sa starať. Duchovná lenivosť je odpor a nechuť k duchovným hodnotám. V rámci kresťanstva je lenivosť jedným zo siedmich hlavných hriechov.

Zdravie

Nedostatok pohybu z lenivosti môže viesť napríklad k obezite. Ale nechuť k fyzickým aktivitám môže byť dedičná.
Germenay

Poloha

Obec má rozlohu 12,91 km². Najvyšší bod je položený 286 m n. m. a najnižší bod 180 m n. m.

Obyvateľstvo

Počet obyvateľov obce je 139 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Svätopluk II. (Nitrianske kniežatstvo)

Svätopluk II. (9. – 10. stor. alebo posledná tretina 9. storočia) bol veľkomoravské údelné knieža, pravdepodobne Nitrianska. Bol členom dynastie Mojmírovcov, syn kniežaťa Svätopluka I.
Orientoval sa na bavorských feudálov a východofranského kráľa Arnulfa, ktorí ho využívali ako svoj nástroj zasahovania do vnútorných záležitostí Moravy. Podľa veľmi neskorej a nespoľahlivej tradície bola jeho matka Gizela, sestra Arnulfa. To by vysvetľovalo, prečo sa v sporoch s bratom obracal na strýka. Jeho brat, knieža Mojmír II., ho dal za to uväzniť. V roku 899 ho z väzenia alebo obkľúčenia vyslobodili Bavori, pravdepodobne niekde pri dolnej alebo strednej Dyje alebo medzi Dyje a Dunajom a odviedli ho do Bavorska. Pravdepodobne začiatkom roka 901 ho Mojmír II. vymenil za grófa Isanricha. Neskôr už o ňom nie sú žiadne správy.
Filozofia 20. storočia

Moderná filozofická antropológia

Na začiatku storočia sa v dôsledku prudkého rozvoja spoločenských vied o človeku začala etablovať moderná filozofická antropológia, na ktorej vzniku mal najväčšiu zásluhu Max Scheler. Moderné antropologické koncepty sú vo všeobecnosti založené na predpoklade opísateľnosti tzv. antropologickej konštanty, teda akejsi univerzálnej vlastnosti človeka, pričom filozofické bádanie sa orientuje následne na objasnenie tejto konštanty. Medzi najvplyvnejšie projekty antropologickej konštanty sa zaraďuje "otvorenosť k svetu" Maxa Schelera a tiež jeho postulát ducha v súvislosti s ľudskou osobou, ďalej "excentricita" Helmutha Plessnera (schopnosť človeka spredmetniť seba samého) a "nedostatok" Arnolda Gehlena (človek ako nedokonalý živý tvor, potrebujúci k prežitiu kultúru a civilizáciu). Na začiatku 70. rokov 20. storočia sa tieto totalizujúce koncepty začínajú prispôsobovať dlhodobému vplyvu antropologického redukcionizmu. Podstata človeka sa tak potom riešila vo vzťahu k jeho dejinnosti a skúsenosti so svetom. Najnovšie filozofické myslenie skúma "conditio humana", teda ľudskú podmienenosť, ktorá istým spôsobom, hoci nedokonalo, napomáha k vymedzeniu ľudskej bytosti. Rozvoj filozofickej antropológie má naďalej relevantný význam so vzrastajúcimi poznatkami v oblasti biológie človeka, medicíny, technológií, kognitívnych vied a spoločenských vied.
Lieuche

Poloha

Obec má rozlohu 13,4 km². Najvyšší bod je položený 1 783 m n. m. a najnižší bod 509 m n. m.

Obyvateľstvo

Počet obyvateľov obce je 40 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Štefan Rakyta

Životopis

Od roku 1925 valach na rozličných salašoch, neskôr bača. Roku 1939 sa začal venovať popri salašníctve aj rezbárstvu. Sústredil sa na výrobu stredoslovenského typu črpáka. Tematicky spracovával prevažne motívy z pastierskeho života. Roku 1956 začal spolupracovať a ÚĽUV-om v Bratislave. Z nemalého počtu črpákov, ktoré vytvoril, sa časť jeho produkcie zachovala v dokumentačných zbierkach ÚĽUV-u.
Raix

Poloha

Obec má rozlohu 6,87 km². Najvyšší bod je položený 146 m n. m. a najnižší bod 89 m n. m.

Obyvateľstvo

Počet obyvateľov obce je 151 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bütgenbach

Obyvateľstvo

Obec má približne 5 701 obyvateľov (2010).
Arnac-sur-Dourdou

Poloha

Obec má rozlohu 16,57 km². Najvyšší bod je položený 1 000 m n. m. a najnižší bod 506 m n. m.

Obyvateľstvo

Počet obyvateľov obce je 23 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Baives

Poloha

Obec má rozlohu 7,98 km². Najvyšší bod je položený 239 m n. m. a najnižší bod 184 m n. m.

Obyvateľstvo

Počet obyvateľov obce je 156 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nagel-Séez-Mesnil

Poloha

Obec má rozlohu 11,72 km². Najvyšší bod je položený 179 m n. m. a najnižší bod 156 m n. m.

Obyvateľstvo

Počet obyvateľov obce je 328 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Charézier

Poloha

Obec má rozlohu 9,26 km². Najvyšší bod je položený 609 m n. m. a najnižší bod 434 m n. m.

Obyvateľstvo

Počet obyvateľov obce je 153 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Humphreyov cyklus

Humphreyov cyklus alebo Humphreyov obeh  je ideálny tepelný obeh pozostávajúci z vratných zmien. 
Humphreyov cyklus popisuje prácu turbíny kde prívod tepla sa uskutočňuje pri konštantnom objeme za nárastu tlaku a odvod tepla sa uskutočňuje pri konštantnom tlaku. Takéto priblíženie je možné použiť iba pre plynovú turbínu s impulzovým prívodom plynov. Odvod tepla je realizovaný voľným opustením turbíny do prostredia s konštantným tlakom, čo zhruba zodpovedá predpokladom modelu.
Královéměstecká tabule

Poloha a sídla

Územie okrsku leží zhruba medzi sídlami Rožďalovice (na severozápade), Dymokury (na západe), Opočnice a Hradčany (na juhozápade), Chlumec nad Cidlinou (na juhovýchode) a Slavhostice (na severovýchode). Úplne vnútri okrsku leží titulné mesto Městec Králové a väčšie obce Běrunice, Lovčice, Sloveč a Kněžice.

Charakteristika územia

Je to plochá pahorkatina v povodí ľavých prítokov strednej Mrliny na vrchnoturónskych až coniackých slieňovcoch, vápnitých ílovcoch a prachovcoch s polohami křemitých ílovcov. Tvorí plošinný až mierne zvlnený erózne denudačný povrch kvartérneho obdobia, s rozsiahlymi štruktúrne denudačnými plošinami a kryopedimentami, na severe rozčlenená plytkými plochými údoliami a denudačnými vyvýšeninami. Na západe je výrazný okrajový štruktúrne denudačný svah k Nymburskej kotline podmienený odolnejšími kremitými ílovcami (tzv. inoceramovými opukami). Pahorkatina je zalesnená z 30%, lesy sú len na západe a juhu vo veľkých celkoch. Hojné sú dubohrabiny, borovicové aj smrekové porasty. Na väčších tokoch ležia pretiahnuté rybníky. Okrsok zahŕňa chránené územia Vinný vrch, Báň, Rybník Kojetín a Kopičácký rybník, Kněžičky. Sú tu bažantnice Kněžický-Činěves (149 ha) a bažantnice Dymokury (1200 ha), vrty s kyselkami.
Wizz Air Ukraine

Medzinárodné letisko Boryspiľ

Simferopoľ, Antalya, Katovice, Hamburg-Lübeck, Dortmund, Kolín/Bonn, Memmingen, Benátky-Treviso, Oslo-Torp, Londýn-Luton

Medzinárodné letisko Simferopoľ

Kyjev-Borispol

Medzinárodné letisko Ľvov

Dortmund
Pousseaux

Poloha

Obec má rozlohu 11,11 km². Najvyšší bod je položený 242 m n. m. a najnižší bod 137 m n. m.

Obyvateľstvo

Počet obyvateľov obce je 213 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Štrasburg

Poloha

Obec má rozlohu 78,26 km². Najvyšší bod je položený 151 m n. m. a najnižší bod 132 m n. m.

Dejiny

Na území dnešného Štrasburgu sídlil keltský kmeň Argentorate. Známky staršieho osídlenia vykopávky potvrdili len ojedinelo.
V roku 12 pred Kr. rímsky generál Drusus, Tiberiov brat, založil na tomto území opevnený vojenský tábor pod názvom Argentoratum. Tábor na Rýne, na hraniciach Rímskej ríše, patril do kráľovstva Drusi, patriaceho Drusovi. Canabea (zoskupenie civilných obyvateľov) rozkvitlo okolo tohto tábora smerom na západ, ktorý zabezpečoval trvalý blahobyt mesta.
Po tom, čo Rimania porazili germánske kmene, hranice posunuli na východ a Argentoratum sa stalo kľúčovým mestom Rimanov až do 3. storočia nášho letopočtu.
V roku 357 mesto zničili Alemani a Frankovia. Julián Apostata dobyl mesto znovu v roku 357, nastáva krátka doba pokoja pred novou expanziou germánskych kmeňov.
V 6. storočí sa Štrasburg stal súčasťou Franskej ríše, v roku 762 tu už existovalo biskupstvo, v roku 842 tu boli podpísané tzv. štrasburské prísahy (prvý písomný doklad v hornej nemčine a vo francúzštine). V rokoch 743 – 870 bol súčasťou Lotrinska (Lothringie) a od roku 870 súčasť Východofranskej ríše (Nemecka). 
Mestské práva získal postupne od roku 1129 a od roku 1262 je to slobodné ríšske mesto. V období reformácie od roku 1531 patril k šmalklandskému spolku, od roku 1609 k protestantskej únii. 
V roku 1681 ho Ľudovít XIV. pripojil k Francúzsku, od roku 1871 patril k Nemecku a bol hlavným mestom Alsaska-Lotrinska, od konca prvej svetovej vojny (roku 1918) patril zase k Francúzsku, počas druhej svetovej vojny (1940 – 1944) ho okupovalo Nemecko a od roku 1944 je definitívne súčasťou Francúzska.

Obyvateľstvo

Počet obyvateľov obce je 272 222 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Unreal Tournament 2004

Mutators

V hre sú taktiež mutátory, ktoré nájdete v nastavení pravidiel. Mutátory sú v podstate pozmenené pravidlá hry (obrovské skoky, upravená pulzná puška, veľké hlavy, nízka gravitácia…)
Brazey-en-Plaine

Poloha

Obec má rozlohu 25,55 km². Najvyšší bod je položený 202 m n. m. a najnižší bod 179 m n. m.

Obyvateľstvo

Počet obyvateľov obce je 2 479 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Forest-Saint-Julien

Poloha

Forest-Saint-Julien má rozlohu 6,95 km². Najvyšší bod je položený 1 631 m n. m. a najnižší bod 1 015 m n. m.

Obyvateľstvo

Forest-Saint-Julien má 279 obyvateľov (2009).
Graf vývoja obyvateľstva:
Zdroje: INSEE
Nerastúca funkcia

Nerastúca funkcia je funkcia f(x), v ktorej pre každé x_1 < x_2 z definičného oboru funkcie platí f(x_1) \geq f(x_2).
Bonnay (Somme)

Poloha

Obec má rozlohu 5,86 km². Najvyšší bod je položený 113 m n. m. a najnižší bod 31 m n. m.

Obyvateľstvo

Počet obyvateľov obce je 245 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rock the Rebel / Metal the Devil

Hodnotenie

Rock the Rebel / Metal the Devil dostal väčšinou pozitívne recenzie. Eric Schneider z Allmusic.com povedal: „Frontman Michael Poulsen znie ako fúzia neskorého obdobia Elvisa a skorého obdobia člena skupiny Misfits Glenna Danziga, najmä na poháňači „Radio Girl“, ktorý je jedným z najpopulárnejších európskych metalových vydaní roka.“ Scott Alisoglu z Blabbermouth.com tiež pozitívne ohodnotil a povedal: „Z porovnateľného hľadiska, „Rock the Rebel / Metal the Devil“ sa zhoduje s kvalitným skladaním piesní a ťažkým doručením jeho predchodcu, ale nemusí to byť lepšie. Vzhľadom na to, že jeho predchodca bol vlastným veľkým albumom, to nie je zlá vec.“ a dal albumu hodnotenie 7,5 / 10.
Kyle z Metalreviews.com bol tiež pozitívny v jeho recenzii, hovoriac: „To (album) prináša najlepšie časti groove metalu, thrash metalu a hard rocku, spolu s dávkou rockabilly a jasný punk, ktorý dáva albumu žiaru čo sa v našej pesimistickej hudbe zriedka vyskytuje.“ Hoci recenzent kritizoval piesne „River Queen“, „You or Them“ a „Radio Girl“, povedal, že posledný bol „jednoducho príliš makový, aby to správne zapadalo, aj keď samotná pieseň je celkom nepoškodená.“